stanford-oval/wikipedia huggingface dataset:
Ohjauspaneeli (Windows)

Ohjauspaneeli (engl. Control Panel) on Microsoft Windows -käyttöjärjestelmien komponentti, jolla pystyy tekemään useita oleellisia toimintoja, kuten asetuksien muuttamista ja ohjelmien poistoa. Se muodostuu sovelmista, joihin lukeutuvat mm. laitteistojen ja ohjelmistojen lisääminen ja poistaminen, käyttäjätilien hallinta, sekä saavutettavuusasetusten hallinta.
Sovelmat on tallennettu tietokoneelle .cpl-tiedostoina.
Ohjauspaneeli on ollut osa Microsoft Windowsia Windows 1.0:sta alkaen, ja jokainen versio tämän jälkeen on lisännyt ohjauspaneeliin uusia sovelmia.
Windows 10 -käyttöjärjestelmässä ohjauspaneelin roolia on vähennetty, ja sen on osittain korvannut asetukset-sovellus, joka julkaistiin alun perin Windows 8 -käyttöjärjestelmälle.
Käännös suomeksi
Neil Colville

Neil Colville (kesk.) vuonna 1938.
Neil McNeil Colville (4. elokuuta 1914 – 26. joulukuuta 1987) oli kanadalainen ammattilaisjääkiekkoilija. Edmontonissa syntynyt Colville pelasi New York Rangersissä National Hockey League -liigassa yhdessä veljensä Macin kanssa. He saavuttivat muun muassa Stanley Cupin.
Saavutuksia ja palkintoja

Stanley Cup 1940
Allan Cup 1942
New York Rangersin kapteeni 1945–49
Hockey Hall of Fameen 1967
2009 sijalla 22 kaikkien aikojen parhaat New York Rangers -pelaajat arvioineessa kirjassa 100 Ranger Greats.
Düzcen maakunta

Düzcen maakunta Turkissa
Düzcen maakunta (turk. Düzce) on maakunta Pohjois-Turkissa Mustanmeren rannalla. Düzcestä on liikenneyhteydet Ankaraan ja Istanbuliin.
Düzce hajosi Bolun maakunnasta marraskuussa 1999, jolloin siitä tuli oma maakunta.
Vuoden 2015 lopussa arvioitu väkiluku oli 360 388.
Piirikunnat

Düzcen maakunnassa on 8 piirikuntaa. (Pääkaupunki lihavoidulla tekstillä):
Akçakoca
Çilimli
Cumayeri
Düzce
Gölyaka
Gümüşova
Kaynaşlı
Yığılca
Aiheesta muualla

Kuvia tai muita tiedostoja aiheesta Düzcen maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Ohjausryhmä

Ohjausryhmä on hankkeen etenemistä seuraava, ohjaava ja tukeva ryhmä. Ohjausryhmä koostuu yleensä linjaorganisaation edustajista, jotka saavat projektituloksen, jotka ovat projektin resurssien omistajia ja hankkeen toimeksiantajan edustajista (sponsoroivat hanketta).
Eden (joki Cumbriassa)

| Eden |
| --- | --- |
 Edenjokea Armathwaiten kylässä.
Alkulähde:  Mallerstang, Cumbria
Laskupaikka:  Solway Firth, Irlanninmeri
Pituus:  145 km

Eden on noin 145 kilometriä pitkä joki Cumbrian alueella Pohjois-Englannissa. Se kerää vetensä Järviseudulta lännessä ja Penniineiltä idässä ja laskee Solway Firthiin Irlanninmeressä. Se on yksi harvoista Englannin suurista joista, joka virtaa kohti pohjoista.
Edenin jokilaakso on vehreä ja hedelmällinen. Keskiajalla sinne pystytettiin useita tornilinnoituksia (peel towers) turvaksi ryösteleviä skotteja vastaan. Joen rinnalla kulkee hyvän matkaa Settle–Carlisle Line, joka johtaa Settlen kaupungista North Yorkshiressä Carlisleen Pohjois-Cumbriassa.
Kulku

Edenin alkulähde sijaitsee Järviseudun ja Penniinien välisellä nummella, noin 670 metrin korkeudessa. Aluksi joki virtaa kapeassa Hell Gill Beck -nimisessä kurussa puuttomalla nummella, josta sen vedet syöksyvät Hellgill Forcen vesiputouksen kautta Mallerstangin laaksoon. Ohitettuaan Pendragonin linnanrauniot ja Natebyn kylän joki etenee syvän kalkkikivirotkon läpi Kirkby Stephenin kunnan alueelle. Sieltä se mutkittelee jääkaudella syntyneiden moreenikumpujen lomitse kohti pohjoista ja ohittaa Applebyn pikkukaupungin.
Applebyn jälkeen siihen yhtyy oikealta useita vuolaita sivujokia, jotka saavat vetensä Cross Felliltä ja muilta Penniinien kukkuloilta. Siihen yhtyy myös vasemmalta sivujokia, jotka tulevat Järviseudulta ja sitä ympäröiviltä kalkkikivikukkuloilta. Kerättyään vettä sivujoista Eden virtaa leveänä maaseudulla A66-tien rinnalla. Sen yli on rakennettu silta Temple Sowerbyn kylässä, Cumberlandin ja Westmorlandin historiallisten kreivikuntien rajalla.
Lähellä Penrithiä Edeniin yhtyy sen suurin sivujoki Eamont, joka kerää vetensä Järviseudun sydämestä, muun muassa Ullswaterjärvestä. Langwathbyn kylässä sen ylittää silta, jonka oli määrä korvata väliaikaisesti vuoden 1968 tulvissa tuhoutunut silta. Langwathbyn jälkeen joki ohittaa Long Meg and Her Daughters -nimisen esihistoriallisen kivikehän ja Settle–Carlisle Line ylittää sen viaduktia pitkin. Ohitettuaan Kirkoswaldin ja Armathswaiten kylät joki sukeltaa hiekkakivirotkoon, josta se virtaa Carlislea ympäröivälle tasangolle.
Ennen Carlislen kaupunkia siihen yhtyy Irthing, joka saa vetensä Tyne Gapin etelä- ja pohjoispuolella kohoavilta kukkuloilta. Carlislen kohdalla joessa on viimeinen silta ennen merta; sillan molemmin puolin siihen yhtyy vasemmalta vielä kaksi sivujokea Petteril ja Caldew. Carlislen jälkeen Edenin rinnalla kulkee jonkin matkaa Hadrianuksen valli. Ohitettuaan Bowness-on-Solwayn kylän joki laskee vetensä useiden lasku-uomien kautta Solway Firth vuorovesialangolle Irlanninmeressä.
Luonto

Edenin valuma-alue on enimmäkseen maaseutua, jossa harjoitetaan maanviljelyä. Suurimmat asutuskeskukset sen varrella ovat Kirkby Stephen, Appleby-in-Westmorland ja Carlisle. Vuonna 1997 joesta muodostettiin Site of Special Scientific Interest -suojelualue.
Veden laatu on hyvää joen yläjuoksulla ja siitä valmistetaan juomavettä Carlislen kaupunkiin. Joesta kalastetaan lohta ja siinä kutee myös meritaimenia. Muita kalalajeja ovat taimen, harjus, turpa, seipi, ankerias, mutu, rantanuoliainen, nahkiainen, merinahkiainen, pikkunahkiainen, kolmipiikki ja kivisimppu. Edenin vesistössä elää myös saukkoja ja kolorapuja (Austropotamobius pallipes).
Aiheesta muualla

Kuvia tai muita tiedostoja aiheesta Eden (joki Cumbriassa) Wikimedia Commonsissa
Edenin vedet syöksyvät Hellgill Forcen kautta Mallerstangin laaksoon.
Edenin idyllistä maisemaa Great ja Little Salkeldsin kylien välisellä maaseudulla.
Ohjelma

Ohjelma tarkoittaa seuraavia asioita:
tietokoneohjelma, tietokoneen suoritettavaksi annettu käskykokonaisuus
mikro-ohjelma, tietokoneen suorittimen sisäinen ohjelma
ohjelma, suunnitelma tiettyjen tavoitteiden saavuttamiseksi, esimerkiksi
tietoyhteiskuntaohjelma
puolueohjelma
ohjelma eli esitys, ohjelmanumero, esimerkiksi
radio-ohjelma
televisio-ohjelma
teatteriesitys
ohjelma, jonkin tilaisuuden tai tapahtuman sisältö; myös lehtinen, johon se on painettu (ks. käsiohjelma)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ohjelma”, voi hakea sivunnimihaulla, laajalla sivunnimihaulla tai tekstihaulla.
Nokia 2720 fold

| Nokia 2720 fold |
| --- | --- |
Valmistaja:  Nokia
Julkaistu:  2009
Näyttö:  1,8"
Muisti:  9 MB sisäistä tallennustilaa
Takakamera:  1,3 megapikseliä
Akku:  600 mAh
Infobox OKNimi-testi OK: 
Nokia 2720 fold on Nokian valmistama matkapuhelin. Puhelin julkaistiin toukokuussa 2009 ja se tuli markkinoille saman vuoden syyskuussa.
Ominaisuudet

Puhelimessa on 1,8 tuuman näyttö, 1,3 megapikselin kamera, 860 milliampeeritunnin akku ja 9 megatavua sisäistä tallennustilaa. Värivaihtoehtoina ovat musta ja punainen.
Nkayi

| Nkayi |
| --- | --- |
 Nkayi
 Koordinaatit: 4°11′S, 13°17′E 
Valtio:   Kongon tasavalta
Alue:  Bouenza
Väkiluku (2005)  (etukäteisarvio):  56 700
Aikavyöhyke:  UTC+1
Infobox OKVirheellinen NIMI-arvo: 
Nkayi (vanhalta nimeltään Jacob) on kaupunki Kongon tasavallassa. Vuonna 2005 siellä asui 56 700 ihmistä.
Sijainti ja liikenneyhteydet

Nkayi sijaitsee pääkaupunki Brazzavillen länsipuolella Brazzavillesta Pointe-Noireen johtavan radan varrella. Nkayissä on myös lentokenttä, jolta on lentoja sekä Brazzavilleen että Pointe-Noireen.
Tuotanto ja teollisuus

Nkayi sijaitsee Niari-joen laakson maanviljelyalueella ja on sen sokerintuotannon keskus. Sokerin lisäksi seudulla tuotetaan maapähkinäöljyä sekä kotieläinten rehua ja alueella on myös mylly sekä saha.
Emil Sivori

Hellin, Jouko ja Emil Sivori 1920-luvulla
Johan Emil Sivori (26. kesäkuuta 1864 Nurmijärvi – 9. huhtikuuta 1929 Viipuri) oli suomalainen urkuri, musiikinopettaja, kuoronjohtaja ja kansansävelmien kerääjä.
Henkilöhistoria

Sivorin vanhemmat olivat kanttori-urkuri Johan Jakob Sivori (alk. Syrenius) ja Ida Aurora Forsström. Hänen ensimmäinen puolisonsa 1893–1903 oli Mary Muscat (er.) ja toinen vuodesta 1924 Hellin Hartikainen. Sivori valmistui Turun lukkari- ja urkurikoulusta 1886 ja tuli valituksi seuraavana vuonna Viipurin kaupunki- ja maaseurakunnan urkuriksi. Lopulta hän toimi Viipurin tuomiokirkon urkurina ja samalla 1900–1929 Viipurin klassillisen lyseon ja 1912–1929 suomalaisen lyseon laulunopettajana. Sivori opiskeli Leipzigin konservatoriossa 1890–1893 ja perusti viimeksi mainittuna vuonna Viipuriin lukkari- ja urkurikoulun, josta muodostui 1910 Viipurin kirkkomusiikkiopisto. Hän toimi opiston johtajana kuolemaansa saakka. Opiston yhteyteen perustettiin 1921 myös erillinen Nuorison musiikkiopisto. Sivori perusti Kansalliskuoron, Väinölän kuoron ja naiskuoro Kansanlaulun, joita johti menestyksellisesti. Hän toimi myös monien soitto- ja laulujuhlien johtajana ja tuomarina ja toimitti suomalaisen ja ruotsalaisen messukirjan. Hän sai kolme Kansanvalistusseuran kunniamerkkiä, ja Director musices -arvonimi hänelle myönnettiin 1917. Sivori keräsi ahkerasti varsinkin savolaisia ja karjalaisia kansansävelmiä; kaikkiaan hän merkitsi muistiin yli 2000 sävelmää.
Taiteellinen tuotanto

Sivorin tunnetuin sävellys lienee näytelmämusiikki Salmin tyttö Juhani Sjöströmin tekstiin, mutta hän myös sävelsi ja sovitti suuren joukon kuoro- ja kansanlauluja, joita julkaistiin kokoelmissa Mäntyharjun kansanlauluja, Nuottikota ja Kantelevihko sekä Kansanvalistusseuran julkaisuissa.
Aiheesta muualla

Emil Sivorin merkitys kansanlaulujemme kerääjänä, Helsingin Sanomat Viikkoliite, 07.05.1933, nro 19, s. 1, Kansalliskirjaston digitaaliset aineistot
Emil Sivorin kunniaksi pystytetty rintakuva Nurmijärven kirkonkylässä.
Nokia 7700

| Nokia 7700 |
| --- | --- |

Muisti:  64 Mt
Kamera:  on, VGA-kamera
Radio:  on, FM- sekä GPRS-radio
Käyttöjärjestelmä:  Symbian OS 7.0s
Muuta:  HTML-, XHTML- sekä WAP-selain
Infobox OKNimi-testi OK: 
Nokia 7700 oli Nokian matkapuhelinprototyyppi, jonka kehittäminen lopetettiin vuonna 2004. Nokia esitteli Mobile Internet 2003 -tapahtumassa laitteen ensi kertaa. Valmistuessaan se olisi ollut Nokian ensimmäinen kosketusnäyttöpuhelin jossa oli kynäohjaus ja monipuoliset multimediasovellukset.  
Hinnaksi arvioitiin tulevan 550€ (Q2/2004).
Joidenkin arvioiden mukaan Nokian tulevaisuus olisi voinut olla erilainen jos puhelimen ja Series 90 -sarjan kehittämistä olisi jatkettu.
Nokia 7700 sisältää mm. seuraavat ominaisuudet:
Mediasoitin äänen, kuvien ja videokuvan toistoon
VGA-kamera, ei salamaa
HTML-, XHTML- sekä WAP-selain
FM- sekä GPRS-radio
synkronoitavat kalenteriohjelmat
tietokoneympäristöstä tutut toimistotyökalut
lisämuisti 64 Mt (mmc-kortti) tuli mukana pakkauksessa
Puhelin käyttää datansiirtoon GPRS/EDGE-pakettikytkentäistä dataa. Bluetooth-tekniikka mahdollistaa paikallisen tiedostojen synkronoinnin tietokoneen kanssa. Puhelin kuuluu Series 90 -sarjaan, ja sen käyttöjärjestelmä on Symbian OS 7.0s.
Nokia 8.3 5G

| Nokia 8> 3 5G |
| --- | --- |
Valmistaja:  HMD Global
Julkaistu:  19. maaliskuuta 2020
Edeltäjä:  Nokia 8.1
Käyttöverkot:  2G, 3G, 4G ja 5G
Mitat:  171,9 × 78,6 × 9 mm
Paino:  220 g
Näyttö:  IPS LCD, 6,81"
Näytön kuvatarkkuus:  1 080 × 2 400 px
Suoritin:  Qualcomm SDM765 Snapdragon 765G -kahdeksan­ydinprosessori
Grafiikkapiiri:  Adreno 620
Muisti:  64 tai 128 Gt
Keskusmuisti:  6 tai 8 Gt
Takakamera:  64 Mpx pääkamera + 12 Mpx laajakulma­kamera + 2 Mpx makrokamera + 2 Mpx syvyyskamera
Etukamera:  24 Mpx
Radio:  FM-radio
Käyttöjärjestelmä:  Android 10
Akku:  4 500 mAh
Liitännät:  USB-C 2.0
Muistikorttipaikka:  tukee enintään 400 gigatavun microSD-kortteja
Muuta:  sormenjälkitunnistin
Infobox OKNimi-testi OK: 
Nokia 8.3 5G on HMD Globalin 19. maaliskuuta 2020 esittelemä ja julkaisema älypuhelin, jossa on Android 10 -käyttöjärjestelmä. Se on HMD Globalin ensimmäinen puhelin, joka tukee 5G-verkkoja.
Puhelimessa on 6,81 tuuman näyttö, jonka tarkkuus on 1 080 × 2 400 pikseliä. Prosessorina on kahdeksanydinprosessori. Tallennustilaa on 64 tai 128 gigatavua ja keskusmuistia kuusi tai kahdeksan gigatavua. Tallennustila on laajennettavissa enintään 400 gigatavun microSD-kortilla. Puhelimessa on neljä takakameraa. Pääkameran tarkkuus on 64, laajakulmakameran tarkkuus 12, makrokameran tarkkuus kaksi ja  syvyyskameran tarkkuus kaksi megapikseliä. Etukameran tarkkuus on 24 megapikseliä. Puhelimessa on 4 500 milliampeeritunnin akku, joka tukee 18 watin latausta. Sormenjälkitunnistin on sijoitettu laitteen kyljessä olevaan virtapainikkeeseen.
Elie

Elie tai Élie voi tarkoittaa seuraavia:
Paikkoja

Elie, asuinalue Manitobassa, Kanadassa
Elie and Earlsferry, entinen kaupunki Skotlannissa
Henkilöitä > Elie sukunimenä

Justin Elie (1883–1931), haitilainen taidemusiikin säveltäjä ja pianisti
Remi Elie (s. 1995), kanadalainen jääkiekkoilija
Henkilöitä > Elie tai Élie etunimenä

Elie Aiboy (s. 1979), indonesialainen jalkapalloilija
Élie Baup (s. 1955), ranskalainen jalkapallovalmentaja ja entinen pelaaja
Élie Bayol (1914–1995), ranskalainen Formula 1 -kuljettaja
Elie Carafoli (1901–1983), romanialainen lentokoneinsinööri
Élie Decazes (1780–1860), ranskalainen poliitikko
Elie Diodati (1576–1661), ranskalainen poliitikko ja libertiini
Élie Doté (s. 1947), keskiafrikkalainen poliitikko
Élie Ducommun (1833–1906), ranskalainen toimittaja, Nobelin rauhanpalkinnon saaja
Elie Farah (1909–2003), libanonilainen katolinen arkkipiispa
Elie Wiesel (1928–2016), Romanian unkarilainen juutalainen kirjailija, journalisti, filosofi ja poliittinen aktivisti, Nobelin rauhanpalkinnon saaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elie”, voi hakea sivunnimihaulla, laajalla sivunnimihaulla tai tekstihaulla.
Elie Siegmeister

Elie Siegmeister (15. tammikuuta 1909 New York, New York – 10. maaliskuuta 1991 Manhasset, New York) oli yhdysvaltalainen säveltäjä. Hän omaksui tuotantoonsa yhdysvaltalaisen kansanmusiikin vaikutteita. Hän pyrki edistämään sosiaalisille kysymyksille omistautumista taiteessa.
Elämä ja ura > Myöhemmin

Siegmeisterin myöhemmässä sävellystuotannossa kansanomaisuuden aste jossain määrin väheni. Jotkin hänen teoksistaan olivat jopa voimakkaasti dissonoivia ja modernistisia. Tästä esimerkkeinä ovat hänen kahdeksan sinfoniaansa ja kuusi viulusonaattiaan, joista suurin osa on sävelletty vuosina 1965–1989. Siegmeisterin jazzvaikutteinen klarinettikonsertto on vuodelta 1956. Hänen muuhun tuotantoonsa kuuluvat sellaiset teokset kuin kaksoiskonsertto viululle ja pianolle (1976), monet orkesteriteokset, kuoroteokset, laulusarjat, kamarimusiikkiteokset ja kahdeksan oopperaa. Hän myös sävelsi musiikin Hollywood-elokuvaan Tie Corduraan (They Came to Cordura, 1959). Siegmeisterin soolosoitintuotantoa edustavat hänen viisi pianosonaattiaan. Kokonaan Siegmeister ei kansanomaisista vaikutteista luopunut, sillä hänen musiikissaan vuoden 1970 jälkeiseltä ajalta (kuten pianokonsertossa) on ragtimevaikutteita, ja yhdysvaltalainen tyyli on voimakas myös hänen kantaateissaan I Have a Dream (1967) ja Cantata for FDR (1981).
Vuonna 1968 Vietnamin sodan keskellä Siegmeister järjesti Carnegie Hallissa Composers and Musicians for Peace -konsertin. Hän toimi vuosina 1960–1965 American Music Centerin varapuheenjohtajana ja kuului vuodesta 1977 ASCAP:n johtokuntaan.
Siegmeister vietti lyhyitä jaksoja oppilaitosten viroissa jo 1930–1940-luvuilla, mutta hänen pitkäaikainen virkansa Hofstra Universityssa alkoi vasta vuonna 1949 ja jatkui vuoteen 1976. Hän oli Hofstra Universityssa myös residenssisäveltäjänä, ja eläkkeelle jäämisensä jälkeen hänestä tuli Pohjois-Carolinan Brevard Music Centerin ensimmäinen residenssisäveltäjä. Siegmeister julkaisi pedagogiset teokset Invitation to Music (1961) ja Harmony and Melody (kaksi osaa, 1965–1966). Hän oli vuodesta 1989 Yhdysvaltain taide- ja kirjallisuusakatemian jäsen.
Aiheesta muualla

Elie Siegmeister Internet Movie Databasessa. (englanniksi)
Neil Cicierega

| Neil Cicierega |
| --- | --- |

Henkilötiedot
Syntynyt: 23. elokuuta 1986 (ikä 38)
Kansalaisuus:   Yhdysvallat
Aiheesta muualla
Kotisivu
Neil Stephen Cicierega (s. 23. elokuuta 1986) on yhdysvaltalainen artisti, joka on saanut suosiota Youtube-videopalvelun videotuottajana ja Lemon Demon -yhtyeen perustajana. Hän on myös luonut animutation-nimisen Flash-animaatioiden tyylilajin. Hän käyttää YouTube-tunnuksensa nimenä omaa nimeään, mutta hänet on tunnettu aiemmin myös nimimerkeillä Trapezoid, Trapezzoid ja Deporitaz (anagrammi Trapezoidista). Lisäksi hän on esiintyvä muusikko ja on tehnyt musiikkia muun muassa joihinkin Adventure Game Studiolla tehtyihin peleihin. Cicierega asuu Kingstonissa, Massachusettsissa.
Videoista

Neil Cicerega (käyttäjätunnuksen nimi NeilCicierega) rekisteröityi YouTuben käyttäjäksi 21. maaliskuuta 2006 (käyttäjätunnuksen mukaan), minkä jälkeen hän on tuonut palveluun useita videoita. Hänen ensimmäiset videonsa eivät saavuttaneet palvelussa suurta suosiota eivätkä saaneet kunniavideon mainintaa, joita hänen videoilleen on nykyään annettu. Läpimurtonsa hän teki, kun lisäsi palveluun syyskuussa 2006 videon Potter Puppet Pals in Potions Class. Video on käsinukeilla tehty video, jossa esiintyy Harry Potter -kirjasarjan tunnetuimmat hahmot. Videoa oli katsottu helmikuuhun 2008 mennessä yli viisi miljoonaa kertaa, ja se on saanut kaksi kunniamainintaa. Seuraava "Potter Puppet Pals" -video Cicieregalta oli nimeltään Wizard Angst. Sitä oli katsottu helmikuuhun 2008 mennessä kymmenen miljoonaa kertaa eli lähes kaksi kertaa niin paljon aikaisempaa, ja se on saanut neljä kunniamainintaa. Tämän jälkeen muutkin käyttäjät ottivat Potter Puppetsin omaksi ideakseen, joskin jotkin videot ovat vain vanhoja videoita, joita on tuotu palveluun kopioina, ja osa on tehty tietokoneella, toisin kuin Cicieregan videot.
Wizard Angstin jälkeen tuli uusi "Potter Puppet" -video nimeltä The Mysterious Ticking Noise, jota oli katsottu helmikuuhun 2010 mennessä yli 75 miljoonaa kertaa. Se voitti YouTube Video Awards 2007 -videokilpailussa parhaan komediavideon kategorian. Toistaiseksi uusin Cicieregan "Potter Puppet" -video on nimeltään "Wizard Swears", jota on katsottu helmikuuhun 2008 mennessä yli neljä miljoonaa kertaa. Huhtikuussa 2008 tuli uusi "Potter Puppets" -video nimeltä PPP School Is For Losers, huhtikuussa 2009 ilmestyi paljon odotettu Ron's Disease, ja heinäkuussa 2009 ilmestyi Snape's Diary.
Cicierega on esiintynyt myös komediasarjassa New Kids on the Rock.
Aiheesta muualla

neilcic.com, Neil Cicieregan kotisivut (englanniksi)
Animutation (Arkistoitu – Internet Archive) (englanniksi)
Lemon Demon (englanniksi)
Potter Puppet Pals (Arkistoitu – Internet Archive) (englanniksi)
WikiLemon (Arkistoitu – Internet Archive), epävirallinen Lemon Demon -wiki (englanniksi)
Nels Stewart

| Nels Stewart |
| --- | --- |

Henkilötiedot
Syntynyt: 29. joulukuuta 1902 Montreal, Quebec
Kuollut: 21. elokuuta 1957
Kansalaisuus:   Kanada
Jääkiekkoilija
Lempinimi:  Old Poison   ("Vanha myrkky")
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Pelaajaura
Pääsarjaura:  1925–1940
Seurat:  Montreal Maroons (NHL),   Boston Bruins (NHL),   New York Americans (NHL)
Hockey Hall of Fame
 1952 
Nelson Robert ”Old Poison” Stewart (29. joulukuuta 1902 Montreal, Quebec – 21. elokuuta 1957) oli kanadalainen jääkiekkoilija. Keskushyökkääjänä pelannut Nels Stewart edusti Montreal Maroonsia, New York Americansia ja Boston Bruinsia National Hockey Leaguessa. Hänen uransa kattoi vuodet 1925–1940 ja hän teki 324 maalia ja antoi 191 syöttöä 651 ottelussa.
Saavutuksia

paras maalintekijä 1926
Hart Memorial Trophy 1926 ja 1930 (paras pelaaja)
pelasi ensimmäisessä NHL:n tähdistöottelussa 1934
Hockey Hall of Fameen 1952
1998 sijalla 51 The Hockey News -lehden 100 suurimman pelaajan NHL-painotteisella listalla
Neulamäen kirkko

| Neulamäen kirkko |
| --- | --- |
 Neulamäen kirkko (Carl-Johan Slotte, 1993) Vesurikujan suunnalta nähtynä.
Sijainti:  Vesurikuja 4 , 70150 Kuopio (Neulamäki)
Koordinaatit:  62.88313°N, 27.61204°E
Seurakunta:  Puijon seurakunta
Rakentamisvuosi:  1993
Suunnittelija:  Carl-Johan Slotte
Materiaali:  tiili
Istumapaikkoja:  240 (kirkkosali), 340 (kirkkosali yhdistettynä kahvioon)
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Neulamäen kirkko on vuonna 1993 valmistunut kirkkorakennus Kuopion Neulamäen kaupunginosassa. Tämä kirkon ja seurakuntakodin yhdistävä rakennus sijaitsee Neulamäen koulun ja Neulamäen ostoskeskuksen välissä. Kirkon on suunnitellut arkkitehti Carl-Johan Slotte.
Kirkkosalissa on 240 istuinpaikkaa, kahvioon yhdistettynä 340 istuinpaikkaa. Salin lasimaalaus kuvastaa Kristuksen viittä haavaa, ja on Hannu Konolan suunnittelema. Kirkkosalissa on urut ja piano.
Neulamäen kirkko kuuluu Alavan kirkon ohella Kuopion Alavan seurakuntaan.
Kirkko sijaitsee alueella, jonka Kuopion kaupunki pakkolunasti vuonna 1983 suuren asuinalueen rakentamista varten.
Aiheesta muualla

Neulamäen kirkko (kuopionseurakunnat.fi)
Olaus Bureus

Olaus (Olof, Olavi) Bureus eli Bure (2. syyskuuta 1578 Säbrå, Ångermanland, Ruotsi – 13. joulukuuta 1655 Turku) oli ruotsalainen lääkäri ja lakimies.
Bureus opiskeli lääketiedettä ulkomailla ja hän valmistui lääketieteen tohtoriksi Baselissa vuonna 1611. Ruotsiin palattuaan hän toimi Itä-Götanmaan herttuan Juhanan ja kuningas Kustaa II Aadolfin henkilääkärinä. Hän siirtyi kuitenkin lakitieteelliselle uralle ja toimi ensin 1621–1633 Tukholman pormestarina ja sitten 1633–1640 Turun hovioikeuden varapresidenttinä.
Bureus teki myös vuosina 1620–1621 pohjapiirrokset Tornion, Kokkolan ja Uudenkaarlepyyn kaupungeista sekä useista Ruotsin puolelle Pohjanlahden rannikolle perustetuista uusista kaupungeista. Kartanpiirtäjänä tunnettu Andreas Bureus oli Olaus Bureuksen veli.
Eden Fire

| Eden Fire Sonic Syndicate |
| --- | --- | --- |

Studioalbumin tiedot
 Julkaistu: 13. syyskuuta 2005
 Tuottaja(t): Christian Silver & Manne Engström
 Tyylilaji: melodinen death metal
 Kesto: 42.59
 Levy-yhtiö: Pivotal Rockordings
Sonic Syndicaten muut julkaisut
|   | Eden Fire 2005 | Only Inhuman 2007 |
Eden Fire on ruotsalaisen Sonic Syndicaten esikoisalbumi. Albumilta julkaistiin single "Jailbreak". Albumi menestyi huonosti.kenen mukaan?
Kappaleet

Jailbreak – 4.12
Enhance My Nightmare – 5.10
History Repeats Itself – 3.52
Zion Must Fall – 4.31
Misanthropic Coil – 3.53
Lament of Innocence – 3.43
Prelude to Extinction – 4.00
Soulstone Splinter – 4.18
Crowned in Despair – 4.33
Where the Black Lotus Grows – 4.47
Kokoonpano

Richard Sjunnesson – laulu
Roger Sjunnesson – kitara
Robin Sjunnesson – kitara
Karin Axelsson – bassokitara, laulu (kappaleet 2 ja 9)
Kristoffer Bäcklund – rummut
Andreas Mårtensson – kosketinsoitin
Arvostelut

AllMusic:
Blabbermouth:
Imperiumi: 9-/10
Aiheesta muualla

Eden Fire discogs.com -sivustolla
Albumi Eden Fire Encyclopaedia Metallum -sivustolla (englanniksi)
Nokia 2626

| Nokia 2626 |
| --- | --- |

Valmistaja:  Nokia
Mitat:  104 × 43 × 18 mm
Paino:  91 g
Näytön kuvatarkkuus:  128 × 128
Radio:  Kyllä
Käyttöjärjestelmä:  Series 40
Infobox OKNimi-testi OK: 
Nokia 2626 on Nokian valmistama ominaisuuspuhelin. Puhelin julkaistiin marraskuussa 2006. Puhelimessa on WAP-selain ja GPRS-datasiirto.